יערה אורן

יערה אורן (נולדה בשנת 1982) היא אמנית ישראלית העוסקת בציור, רישום, קרמיקה ואמצעים משולבים. יצירתה מאופיינת בשפה ציורית מופשטת המדגישה את היחסים בין ערכים ציוריים וחומריים לבין דימויים.

 ביוגרפיה 
אורן נולדה ברמת השרון בשנת 1982. בין השנים 2005–2009 למדה במדרשה לאמנות, מכללת בית ברל, שם השלימה תואר ראשון באמנות (B.Ed.F.A). כבר בתקופת לימודיה זכתה במלגת מצוינות בעשייה אמנותית של המדרשה, והציגה בתערוכות קבוצתיות ובפרויקטים עצמאיים. מאז זכתה בפרסים נוספים והציגה תערוכות יחיד בגלריות שונות.

עבודותיה הוצגו במוסדות אמנות רבים, במוזיאונים וגלריות בישראל ובעולם, והיא מלמדת ומרצה בתחומי הציור והאמנות.

הסטודיו של יערה אורן נמצא בתל אביב.

 סגנון ויצירה 
עבודתה של אורן נעה בין ציור, רישום וקרמיקה, תוך עיסוק מתמשך במפגש שבין הציור המופשט לבין הדימוי המצוי או המדומיין.

במשך השנים יצרה אורן גוף עבודה עשיר החושף עניין מתמיד במקומו של הציור בעידן העכשווי, תוך דיאלוג עם חוויות אינטימיות, עם המרחב העירוני ועם התרבות הישראלית והאוניברסלית.

על סגנונה האמנותי כתב האוצר רון ברטוש במסגרת תערוכתה במוזיאון הנגב לאמנות כי "על אף אופייה המופשט מאוד, היצירה של אורן מוותרת על המנדט האוטונומי של ההפשטה וכורכת את עצמה עם העולם שמחוץ לה. לאורך פרקי יצירתה השונים, בוחרת אורן פעם אחר פעם לתקף את הקשר שבין המסמן (הציור) לבין המסומן (העולם), לא כדי לתאר או לייצג אלא כדי לשאת באמצעות המסמנים המפורשים את המסומנים הסבוכים. במילים אחרות: כמו סוס טרויאני או תרופה בטעם תות, הציור של אורן משתמש בקרבה שמייצר דימוי מזוהה וכן בצבע העשיר והמפתה כדי להוביל על גבם מטענים נוספים, שאינם מסתכמים בייצוג או בתיאור – מסומנים מורכבים".

בראיון לעיתון הארץ אמרה אורן שתוך כדי עבודה על ציור היא שמה לב לכך שהדברים נזילים מכפי שחשבה תחילה. "הדברים משתנים כל הזמן תוך כדי העבודה, אבל לרוב נותרים גם שרידים לשלבים המוקדמים יותר של הציור".

 השכלה 
 2005–2009 – תואר ראשון באמנות, המדרשה לאמנות, מכללת בית ברל

 פרסים ומלגות 
 2021 – מלגת קרן יהושע רבינוביץ לאמנויות תל אביב
 2018 – פרס ע"ש אסנת מוזס לאמנים צעירים
 2015 – השתתפות בתוכנית "ארטיס" - Artist Career Development Program של Artis, Artport & Asylum Arts
 2009 – מלגת מצוינות בעשייה אמנותית, המדרשה לאמנות, מכללת בית ברל

 תערוכות יחיד 
 2025 – יערה אורן: שמיכת טלאים, מוזיאון הנגב לאמנות, באר־שבע. (אוצר: רון ברטוש)
 2024 – משאלות הגיוניות, גלריה מאיה, תל אביב. (אוצרת: סמדר שינדלר), גלריית מרכז ההנצחה, קריית טבעון (אוצרת: מיכל שכנאי)
 2022 – שמות וציורים נוספים, טרקלין האמנות בבית עלמא, תל אביב. (אוצר: רון ברטוש)
 2021 – ביחד עם השמש, גלריה מאיה, תל אביב. (אוצרת: עפרה חרנ"ם)
 2018 – תריס, בית האמנים בירושלים. (אוצרת: נגה דוידסון)
 2017 – ציור בהזמנה, בית תמי, תל אביב. (אוצרת: כרמית בלומנזון)
 2016 – קיר גינה, גלריה רוזנבך קונטמפוררי, ירושלים
 2014 – אקזוטיקה פארק, גלריה קיבוץ ראש הנקרה. (אוצרים: אסיה דובלין ויורי כץ)
 2013 – Carnival Dream Cruise, גלריה האגף, חיפה
 2012 – תרגול, גלריה אלפרד, תל אביב

 תערוכות זוגיות 
 2019 – בעיית הסוכן הנוסע, תערוכה זוגית עם עדן בנט, גלריה עינגע, תל אביב
 2011 – רות שלוס ויערה אורן, גלריה תירוש, הרצליה. (אוצרת: עינב זיו)

 תערוכות קבוצתיות נבחרות 
 2024 – השלם וחלקיו, גלריה קרן בר גיל, רמת השרון. (אוצרת: קרן בר גיל)
 2020 – הביאנלה לאמנויות ולעיצוב, מוזיאון ארץ ישראל, תל אביב. (אוצרים: אנריאטה אליעזר ברונר ויובל סער)
 2019 – לשמור מרחק: על אינטימיות בציור עכשיו, מוזיאון פתח תקווה לאמנות. (אוצרת: ליזה גרשוני)
 2018 – שחור, מוזיאון ראלי, קיסריה. (אוצר: רון ברטוש)
 2017 – ואקום, שער 3, חיפה. (אוצרים: סמדר שינדלר ובעז נוי)
 2016 – מחברות פתוחות #2, מוזיאון הרצליה לאמנות עכשווית. (אוצרת: אורלי מייברג)
 2015 – מודרניזם, גלריה רוזנבך קונטמפוררי, ירושלים. (אוצרת: נגה דוידסון)
 2014 – צבע טרי – המהדורה המיוחדת, מגדל שלום מאיר, תל אביב. (אוצרות: יפעת גוריון ורז שפירא)
 2010–2011 – Regeneration2 – Tomorrow’s Photographers Today, תערוכה בינלאומית נודדת, מוזיאון האליזה, לוזאן; ארל, צרפת; מיאמי, טורונטו ועוד. (אוצרים: Nathalie Herschdorfer ו־William Ewing)

 אוספים 
 אוסף הכנסת, ירושלים
 אוסף בנק לאומי
 אוסף בנק דיסקונט
 אוסף מוזיאון אליזה , לוזאן, שווייץ
 אוסף בית ההספר לאמנות ע"ש מיכאליס , אוניברסיטת קייפטאון, דרום אפריקה

 ספרים וקטלוגים 
ביחד עם השמש. תל אביב: גלריה מאיה, 2021
תרגול. ספר אמן. תל אביב: גלריה אלפרד, 2012
Regeneration2 – Tomorrow’s Photographers Today. London: Thames & Hudson, 2010

 קישורים חיצוניים 

 יערה אורן – שמות וציורים נוספים – עלמא – בית לתרבות עברית
 יערה אורן – משאלות הגיוניות – ספריית טבעון

 ראיון עם יערה אורן באתר ערב רב

 יערה אורן באתר קרן התרבות אמריקה-ישראל
 ספר האמנות "תרגול" של יערה אורן ועלמא שניאור באתר מדף.

הערות שוליים

קטגוריה:ציירים ישראלים
קטגוריה:אמנים ישראלים
קטגוריה:ציירות ישראליות
קטגוריה:אמניות ישראליות
קטגוריה:בוגרי המדרשה לאמנות
קטגוריה:בוגרות המדרשה לאמנות
קטגוריה:ישראלים שנולדו ב-1982
קטגוריה:ישראליות שנולדו ב-1982